**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2023.(XII. 13.) Kt. számú**

 **határozata**

**Mezőőr közalkalmazotti jogviszonya közös megegyezéssel történő megszüntetésének utólagos jóváhagyásáról**

A Képviselő-testület a *„Mezőőr közalkalmazotti jogviszonya közös megegyezéssel történő megszüntetésének utólagos jóváhagyásáról”* szóló előterjesztést megtárgyalta és az alábbi határozatot hozza:

1. Az önkormányzattal közalkalmazotti jogviszonyban álló **Sipos Tamás mezőőr kezdeményezésére dönt** a közalkalmazott jogviszonyának **2023. december 12. napjával közös megegyezéssel történő megszüntetéséről** a Kjt. 25. § (2) bekezdés a) pontja alapján, a jelen határozat 1. számú melléklete szerinti tartalommal.
2. Felhatalmazza a polgármestert a dokumentumok aláírására.
3. Felkéri a polgármester, hogy a döntésről tájékoztassa a munkavállalót.

**Határidő**: **Felelős**: Szőke Zoltán polgármester

1. 2023. december 12.
2. esedékességkor
3. 2023. december 12.

**Szőke Zoltán Dr. Kórik Zsuzsanna**

 **polgármester jegyző**

1. **számú melléklet**

**MEGÁLLAPODÁS**

**közalkalmazotti jogviszony közös megegyezéssel történő megszüntetéséről**

Amely létrejött egyrészről **Tiszavasvári Város Önkormányzata** 4440 Tiszavasvári, Városháza tér 4., képviseli **Szőke Zoltán** polgármester, munkáltató jogkörgyakorló, mint munkáltató, másrészről **Sipos Tamás** (szül. neve: Sipos Tamás, an.: ………………………….; szül.: ………………………………………...; adóazonosító jele: …………………….) …………………………………………. szám alatti lakos, mint közalkalmazott között, az alábbi feltételekkel:

1. A munkáltató és a közalkalmazott kijelentik, hogy a közalkalmazott kezdeményezte 2023. december 04. napján, határozatlan idejű közalkalmazotti jogviszonyának 2023. december 12. napjával közös megegyezéssel történő megszüntetését. A munkáltató s a közalkalmazott egybehangzó kijelentéssel megállapodnak abban, hogy a közöttük fennálló határozatlan idejű közalkalmazotti jogviszonyt a közalkalmazottak jogállásáról szóló 1992. évi XXXIII. tv. (Kjt.) 25. § (2) bek. a) pontja alapján a közalkalmazott kérésére **2023. december 12. napjával közös megegyezéssel megszüntetik**.
2. A munkáltató kötelezettséget vállal arra, hogy a közalkalmazott illetményét, esetleg egyéb járandóságát a vonatkozó jogszabály szerinti időpontban megfizeti a közalkalmazott számára. A munkáltató kötelezettséget vállal arra, hogy a vonatkozó jogszabály szerinti időpontban kiadja a közalkalmazott számára a közalkalmazotti jogviszony megszüntetése esetén a munkáltató által kötelező jelleggel kiállítandó iratokat.
3. A rendészeti feladatokat ellátó személyek, valamint a fegyveres biztonsági őrök ruházati ellátására vonatkozó részletes szabályokról szóló 70/2012. (XII.14.) BM rendelet 3. § (8) pontja értelmében „*attól, akinek foglalkoztatási jogviszonya megszűnt, a kiadott ruházati cikkeket és felszerelési eszközöket – a munkáltató által meghatározottak kivételével – azonnali hatállyal be kell vonni és azt további utánpótlási készletként kell hasznosítani”*. A közalkalmazott szóban azt nyilatkozta, hogy a részére kiadott ruházati cikkek egy részét meg kívánja tartani. Jelen esetben a közalkalmazott által megjelölt ruházati cikkek amortizációval csökkentett vételára **bruttó 57.895 Ft**, melyet közalkalmazott **2023. december 12.** napján Tiszavasvári Város Önkormányzata házipénztárába számla ellenében köteles megfizetni.
4. A munkáltató és közalkalmazott megállapodnak abban, hogy a közalkalmazott a munkakörét érintő általa intézett folyamatban lévő ügyeket, valamint a birtokában lévő, a munkáltató által számára munkavégzés céljából átadott eszközöket, iratokat legkésőbb az utolsó munkában töltött napon átadja a munkáltatói jogkörgyakorló által kijelölt személy részére.
5. A munkáltató és a közalkalmazott tudomással bír arról a körülményről, hogy munkaügyi jogvitát kezdeményezhet a Nyíregyházi Törvényszék előtt. A keresetlevelet a megszüntetés napjától számított 30 napon belül lehet előterjeszteni a Nyíregyházi Törvényszékhez, 4400 Nyíregyháza, Bocskai u.2. sz. alá. A munkáltató és közalkalmazott fenti körülmények ismeretében kijelentik, hogy a munkaviszony közös megegyezéssel való megszüntetése miatt munkaügyi jogvitát nem kívánnak kezdeményezni, a munkaügyi jogvita kezdeményezései jogukról kifejezetten lemondanak.
6. A jelen megállapodásban nem szabályozott kérdésekben a Kjt. vonatkozó rendelkezései az irányadóak.
7. Fenti munkáltatói jogkörgyakorló, illetve fenti munkavállaló kijelentik, hogy a fenti megállapodást elolvasták, tartalmát értelmezték, és mint akaratukkal mindenben megegyezőt jóváhagyólag aláírták.

Tiszavasvári, 2023. december 11.

……………………………………….. ………………………………….

**Tiszavasvári Város Önkormányzata Sipos Tamás**

 **Szőke Zoltán polgármester** közalkalmazott
 munkáltató

Jelen megállapodás aláírása előttük, mint tanúk előtt történik.

1. Tanú 2. Tanú

Név: …………………………………………… Név: ……………………….…….........

Lakcím: ……………………………………….. Lakcím:…………………………………

………………………………………………… …………………………………………...

Aláírás: ……………………………………….. Aláírás: ………………………………....